Night Owl: Manwal sa Pagtukod sa Nasod

Ang **Night Owl: Manwal sa Pagtukod sa Nasod** usa ka handomanan nga sinulat ni kanhi Tagsiya Sa Komite sa Build Build Build nga si Anna Mae Yu Lamentillo , maghatag og komprehensibong pagnanaw sa palisiya sa imprastraktura sa Pilipinas gikan sa 2016 hangtod 2022. Gieditan sa Lifestyle Editor sa Manila Bulletin  nga si AA Patawaran, ug gipatik sa Disyembre 10, 2021 sa Manila Bulletin Publishing Corporation, ang libro gitanyag sa hardbound, paperback, eBook, ug bersiyon nga awdiyo .

Ang libro naghan-ay sa yaweng kasayoran kon unsa ang ipasabot sa administrasyon kabahin sa Bulawang Edad sa Imprastraktura sa Pilipinas, lakip na ang dagko niining bahin sama sa EDSA Decongestion Program, Luzon Spine Expressway Project, ang Mega Bridge Masterplan, ang Metro Manila Logistics Network, ug ang Mindanao Road Development Network .

## Lakbit-Saysay

Ang Night Owl: Manwal sa Pagtukod sa Nasod maoy kinaunhang libro ni Anna Mae Yu Lamentillo, opisyal sa kagamhanang Pilipinhon kinsa nakaalagad isip Tagsiya sa Build Build Build Committee ug Tigpamaba sa Department of Public Works and Highways (DPWH), ilawom sa liderato ni kanhi Kalihim sa DPWH Secretary ug karon Senador Mark Villar.

Sa libro, iyang gidetalye ang programa sa Build Build Build gikan sa pagsugod sa 2016 hangtod sa paglampos sa 2021 dihang si Villar miluwat sa DPWH aron pagdagan pagka senador.

Gipahat ni Lamentillo ang iyang kahibalo sa managsamang taas ug ubos nga punto sa programa, sama sa pandemya sa COVID-19 nga temporaryong nagpahunong sa konstruksiyon sa mga proyekto ug nagtukmod paluyo sa mga linya sa panahon, apan ang iyang paghibalik ginaingon nga maoy yaweng nagtukmod sa pagtuyhakaw sa ekonomiya sa Pilipinas.  Gisuwayan usab niyag sukwahi ang pangangkon sa mga kritiko sa programa.

Si Lamentillo nag-alagad isip Luyo-Luyong Kalihim sa Foreign Relations and Public Affairs sa Department of Information and Communications Technology (DICT). Sa ikaduhang edisyon sa libro, gilakip niya ang anib sa estratehiya sa digital infrastructure sa administrasyong Marcos Jr. 

Ang ulohan sa libro pinasubay sa kaduha-matag-semana nga ulohan sa lindog, Night Owl, sa seksiyong Op-Ed sa Manila Bulletin, diin siya nagsulatan sulod sa walo ka tuig.

## Sulod
Sa pagpagawas sa libro sa Disyembre 2021  , gihulagway kini ni Lamentillo isip “pasidungog ngadto sa tanang utok luyo sa Bulawanong Edad sa Imprastraktura sa Pilipinas, ug idedikar ngadto sa tanang 6.5 ka milyong Pilipinhong trabahante nga naghimo sa Build, Build, Build gikan sa pananaw ngadto na sa reyalidad.”

Naglakip kini sa pasiunang pulong ni kanhi Presidente Duterte, kanhi Kalihim Ehekutibo Salvador C. Medialdea, ug Senador Mark Villar.

### Unang Edisyon
Ang Night Owl: Manwal sa Pagtukod sa Nasod unang gilusad sa Disyembre 2021 uban ang 11 ka anib ug 366 ka pahina.

### Ikaduhang Edisyon
Ang ikaduhang edisyon gipublikar sa 2022 apan opisyal nga gilusad sa Marso 2023 uban ang Edisyong Filipino. Aduna kiniy 12 ka anib ug 375 ka pahina. Sa ika-12 nga anib, giasoy ni Lamentillo kon giunsa niya paghibalik sa serbisyo publiko pinaagi sa DICT ug sa administrasyon ni Marcos Jr. nga gisundan sa Build Build Build pinaagi sa Build Better More uban sa sangkap sa digital infrastructure.

## Mga Dagkong Hitabo

### Programa Pagpaluag sa EDSA
Ang gihisgotan og maayo sa libro mao ang Programa Pagpaluag sa EDSA, diin mao ang plano paggama og alternatibong mga ruta aron pasayonon ang trapiko sa 90-anyos nga dalan nga misuyla na sa kapasidad niini nga 288,000 ka sakyanan matag adlaw. Naglangkob kini sa 25 ka proyekto sa imprastruktura, lakip mga dalan ug taytayan, mahimong bag-ong gitukod, giayo, gipalapdan kun gipalambo—sama sa Metro Manila Skyway Stage 3, sa NLEX Harbor Link C3-R10 Section, sa Radial Road 10, sa Fort Bonifacio-Nichols Field Road, sa Estrella-Pantaleon Bridge, ug sa Laguna Lake Highway.

### Pagsumpay sa Luzon, Visayas, ug Mindanao pinaagi sa Pagbiyahe sa Yuta
Sa tulo ka anib sa libro, gihisgotan ni Lamentillo ang mga kalamposan sa Build Build Build sa matag rehiyon sa Pilipinas. Matod niya, unang higayon kini nga ang Luzon, Kabisay-an, ug Mindanao anaa sa managsamang gitindogan segun sa gahin.

Lakip sa komponente sa Build Build Build mao ang Mega Bridge Project kansang tuyo mao ang pagdugtong sa tulo ka dagkong isla sa Luzon, Visayas, ug Mindanao pinaagi sa pagbiyahe sa yuta. Apil niining maong mga proyekto mao ang Bataan-Cavite Interlink Bridge, ang Panglao-Tagbilaran City Offshore Connector Bridge, ang Guicam Bridge, ang Panay-Guimaras-Negros Island Bridge, ang Cebu-Mactan Bridge ug Coastal Road Construction Project, ang Panguil Bay Bridge ug ang Samal Island-Davao City Connector Bridge.

### Mga Reporma
Giasoy ni Lamentillo kon unsa kamahinungdanon ang pagpahigayon og bag-ong mga solusyon pagtubag sa karaang mga suliran nga nakapugong sa kahapsay sa implementasyon sa proyekto.

### Paglikos sa Marawi
Human sa paglikos sa Marawi, ang DPWH usa sa mga ahensiya nga nagporma sa Task Force Bangon Marawi aron sa pagpahigayon og plano sa rehabilitasyon alang sa dakbayan nga naguba sa mga buwan sa gubat. 

Sa libro, gihatagan ni Lamentillo og updates sa konstruksiyon sa mga proyekto sa imprastruktura alang sa rehabilitasyon sa Marawi.

### COVID-19
Ang libro nagdetalye giunsa sa Build Build Build pagtabang nga mamenosan ang epekto sa COVID-19 sa ekonomiya sa nasod pinaagi sa malahutayong pampublikong pamuhunan ug paglalang og mga trabaho.

Lakip sa mga kalamposan sa programa mao ang pag-ayad ug pag-usab sa nagtindog nang mga pasilidad aron himoong COVID-19 isolation centers ug mga dormitoryo alang sa mga trabahante sa ospital, ingon man ang pagtukod sa mga modular hospitals aron maserbisyohan ang mga pasyente nga adunay grabe nga sintomas.

## Kalangkoban
Ang libro gisulat sa perspektibo ni Lamentillo isip tagsiya sa Build Build Build Committee. Kanunay niyang hisgotan ang 6.5 ka milyong Pilipinhon nga mahinungdanon sa paghingpit sa tanang proyektong imprastraktura nga gitukod taliwa sa 2016 ug 2021—29,264 ka kilometrong kadalanan, 5,950 ka tulay, 11,340 ka estrukturang panglikay sa baha, 222 ka sentro sa paghiklin, 150,149 ka lawak-saringan, 214 ka proyekto sa tugpahanan, ug 451 ka proyekto sa dunggoanan.

Nagsal-ot siyag personal nga mga anekdota sa tinguha paghatag og hapsay nga pagsabot sa kasagaran sa giagian sa mga proyekto sa wala pa sugdi ang konstruksiyon hangtod na sa pagkahuman.

## Publikasyon
### Detalye sa pagpagawas (Iningles)

Sa Iningles,  ang Night Owl gipagawas sa paperback, hardcover, eBook, ug bersiyon nga awdiyo. 
 Ang libro gipatik sa Manila Bulletin Publishing Corporation sa Disyembre 10, 2021. .

* Hardcover:
** 
** 

* Mobi/Kindle:
** 

* PDF Downloadable:
** 

## Mga Hub

Gawas sa orihinal nga Iningles, ang Night Owl: Manwal sa Pagtukod sa Nasod gihubad ngadto sa tulo ka pinulongan: Tinagalog , Ilokano , ug Binisaya.Ang Manila Bulletin gilaoman nga mopagawas sa Edisyong Hiligaynon sa 2024.

## Mga pakisayran